"تاخیل دهلیزی سازیشی روسیا و اوکراینا اوچون دانیشیق‌لارین برپاسینا ایمکان وئره‌جک یئنی پلاتفورم یارادا بیلر".
بونو جمهور باشقانلیغی سؤزچوسو ایبراهیم کالین امریکانین "سی ان ان اینترنشنال" کانالیندا موسکوا-کیئو موناسیبت‌لرینی دیرلندیررکن دئییب.
کالین بیلدیریب کی، اولوسلار آراسی توپلوم دا دانیشیق‌لارین برپاسی اوچون روسیا و اوکراینایا دستک وئرمه‌لی‌دیر:
"بونون باش وئرمه‌سی اوچون طبیعی کی، روسیا اوکراینا شهرلرینه هوجوم‌لارینی دایاندیرما‌لی‌دیر. هر ایکی طرفده آیدین آنلاشما و کؤنوللولوک اولما‌لی‌دیر. تورکیه بو مؤوضوع دا طرف‌لری بیر آرایا گتیرمک اوچون جدی سعی گؤستریر.
جمهور باشقانلیغی سؤزچوسو بیلدیریب کی، اولوسلار آراسی آتوم انرژیسی آژانسی‌نین یاخین زاماندا اوکراینا-‌داکی زاپوروژیه آتوم الکتریک سانترالینا سفری مومکون اولا بیلر.
موستقیل هئیتین آتوم الکتریک سانترالینده تهلوکه‌سیز و سربست بیر موحیطده چالیشاجاغینا و سفرین گرگین‌لیگی بیر مدت دایاندیراجاغینا ایناندیق‌لارینی ایفاده ائدن ایبراهیم کالین روسیا دا داخیل هئچ کیمین آتوم فلاکتی ایستمه‌دیگینی وورغولاییب.
ایبراهیم کالین تورکیه-نین اولوسلار آراسی نوماینده هئیت‌لرینی چاغیرا‌راق آتوم الکتریک سانترالینین تهلوکه‌سیزلیگینی تامین ائتمک ایسته‌دیگینی قئید ائدیب.
روسیا ایله اوکراینا آراسیندا باریش موقاویله‌سی ایمضالاناجاغی تقدیرده قیریم‌ین یئنی‌دن اوکراینا اراضی‌سی‌نین بیر حیسه‌سینه چئوریلمه‌سی‌نین واجیب‌لیگینی وورغولایان ایبراهیم کالین "قیریمین روسیا طرفیندن ایلحاقی قانون‌سوزدور و تورکیه-نین بو مسئله‌ده موضعی 2014-جو ایلدن دییشمه‌ییب. قیریم اوکراینا اراضی‌سی‌نین بیر حیسه‌سی‌دیر. بو، روسیا ایله اوکراینا آراسیندا باغ‌لانا‌جاق ایستنیلن موقاویله‌نین اساسینی تشکیل ائتمه‌لی‌دیر" دئییب.
